U-I-22/22
Natisni
Opravilna št.:
U-I-22/22
Datum odločitve:
3. 10. 2022
ECLI:
ECLI:SI:USRS:2022:U.I.22.22
Akt:
Javni poziv za sofinanciranje obratovalnih stroškov podjetjem v gostinstvu in turizmu v času epidemije COVID-19

Javni poziv za sofinanciranje obratovalnih stroškov podjetjem v gostinstvu in turizmu v času epidemije COVID-19/2
Izrek:
Pobuda za začetek postopka za oceno ustavnosti Javnega poziva za sofinanciranje obratovalnih stroškov podjetjem v gostinstvu in turizmu v času epidemije COVID-19 in Javnega poziva za sofinanciranje obratovalnih stroškov podjetjem v gostinstvu in turizmu v času epidemije COVID-19/2
se zavrže.
Evidenčni stavek:
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.9 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Akta, ki ni mednarodna pogodba/zakon/predpis.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
AEROMAR d. o. o., Portorož
Datum vloge:
13. 1. 2022
Vrsta odločitve:
sklep
Vrsta rešitve:
zavrženje
Dokument:
US33365
Dokument v PDF obliki:
U-I-22-22.pdf
108 KB
Prenesite datoteko
U-I-22/22-5
3. 10. 2022
SKLEP
Ustavno sodišče je v postopku za preizkus pobude družbe AEROMAR d. o. o., Portorož, na seji 3. oktobra 2022
sklenilo:
Pobuda za začetek postopka za oceno ustavnosti Javnega poziva za sofinanciranje obratovalnih stroškov podjetjem v gostinstvu in turizmu v času epidemije COVID-19 in Javnega poziva za sofinanciranje obratovalnih stroškov podjetjem v gostinstvu in turizmu v času epidemije COVID-19/2
se zavrže.
OBRAZLOŽITEV
1. Pobudnica izpodbija v izreku tega sklepa navedena akta. Ta sta v obliki javnih pozivov predvidevala sofinanciranje obratovalnih stroškov podjetjem v gostinstvu in turizmu v času epidemije COVID-19. Pobudnica navaja, da sta oba javna poziva predvidevala dodelitev pomoči glede na glavno dejavnost družbe po merilih standardne klasifikacije dejavnosti (v nadaljevanju SKD). Njena vloga v postopku je bila zavrnjena, ker glavna dejavnost ni ustrezala razpisnim pogojem. Pobudnica opozarja, da je sicer kot organizator in/ali posrednik potovanj v letu 2016 že pridobila licenco pristojnega ministrstva. Hkrati naj bi bilo tudi iz njenih poslovnih knjig razvidno, da opravlja dejavnost izključno v turizmu. Pobudnica meni, da bi morali razpisni pogoji upoštevati tudi imetnike veljavnih licenc. Trdi, da teh niso upoštevali, zato naj bi bili razpisni pogoji diskriminatorni.
2. Na podlagi prvega odstavka 160. člena Ustave Ustavno sodišče odloča o ustavnosti in zakonitosti zakonov, podzakonskih aktov, predpisov lokalnih skupnosti in splošnih aktov, izdanih za izvrševanje javnih pooblastil. Izpodbijana javna poziva nista predpisa ali splošna akta, izdana za izvrševanje javnih pooblastil. Gre za akta, izdana v konkretnih postopkih sofinanciranja obratovalnih stroškov podjetjem v gostinstvu in turizmu v času določenega obdobja epidemije COVID-19. Ustavnost razpisnih pogojev pa se lahko izpodbija s pravnimi sredstvi v konkretnih postopkih.
[1]
Zato je Ustavno sodišče pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 –
uradno prečiščeno besedilo,
109/12, 23/20 in 92/21 – ZUstS) ter petega odstavka v zvezi s tretjo alinejo tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: podpredsednik dr. Rok Čeferin ter sodnica in sodniki,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič in Marko Šorli.
Sklep je sprejelo soglasno.
dr. Rok Čeferin
Podpredsednik
[1]
Prim. sklepa Ustavnega sodišča št. U-I-230/11 z dne 26. 6. 2012 in U-I-299/06 z dne 15. 6. 2006.